## Suomen Pöytätennisliitto ry Pöytäkirja

LIITTOHALLITUKSEN KOKOUS

12.01.2017 kello 17.00

Paikka: Helsinki, Ruskeasuo

Läsnä: Esko Heikkinen, Sonja Grefberg, Riku Anttila, Kimmo Arenius, Matti Kurvinen, Pasi Valasti, Kimmo Pihkala, Teemu Oinas, Mika Räsänen

1. Kokouksen avaus
* Kokous avattiin 17:05
1. Kokouksen laillisuus
* Kokous todettiin päätösvaltaiseksi
1. Esityslistan hyväksyminen
* Esityslistalle lisättiin muihin asioihin mahdollinen ETTU:n tapahtumien hakeminen, 13/15 SM kisojen nelinpeli ja Eeva Erikssonin pelaaminen veteraanien SM-kisoissa 85-luokassa
1. Edellisen kokouksen pöytäkirjan hyväksyminen
* Edellisen kokouksen pöytäkirja hyväksyttiin
1. Valiokuntien kokoonpanot ja tilannekatsaus
* Työvaliokunta: Esko Heikkinen, Matti Kurvinen, Sonja Grefberg, Mika Räsänen
* Valiokunta on kokoontunut kerran, aiheena mm. vuoden 2016 talouslaskelman läpikäyminen sekä uusien tulonhankintamuotojen mietintä. Liiton pankki-ja vakuutusasioista on sovittu tapaaminen ja Rusan pöytiin on myyty neljä yhteistyöpakettia. Matti Kurvinen esitteli mahdollisuuksia Benedek Olahin joukkorahoituksen järjestämiseen, asiaa selvitetään lisää.
* IT: Kimmo Pihkala, Marko Koskinen
* Nettisivuille on tehty runsaasti päivityksiä. Liiton vanhoilla sivuilla oleva data on otettu talteen, ja vanhat sivut lakkaavat toimimasta. Ottelutietokantaa kehitetään edelleen ja tarkoitus on saada pelaajien kaikkien otteluiden yksityiskohtainen ottelustatistiikka sivuille. Kisojen vetämiseen tarkoitettuja ohjelmistoja tuetaan ja ainakin toistaiseksi edetään olemassa olevilla ohjelmilla.
* Sääntövaliokunta: Kimmo Arenius, Esko Heikkinen, Matti Kolppanen, Asko Rasinen, Joonas Kivimäki
* Esiteltiin Asko Rasisen raportti/suunnitelmat tuomaritoiminnan kehittämiseksi.
* Seuravaliokunta: Riku Anttila, Taneli Keinonen, Jukka Nieminen, Seppo Hiltunen, Tero Tamminen, Samuli Soine
* Seuratoimintaa kehitetään, tsemppiseurat etusijalla
* Veteraanivaliokunta: Jarmo Siekkinen, Kai Merimaa, Pertti Mäkinen + täydentyy yhdellä henkilöllä
* Veteraanien SM tulossa tammikuun lopussa, järjestäjänä Wega
* Kilpailuvaliokunta: Teemu Oinas, Jori Haataja, Kimmo Pihkala, Jouko Manni, Mika Räsänen
* Henk. koht. SM-kisojen kutsu on julkaistu.
* Jouni Nousiainen on kehittänyt mobiililaitteille softan, jonka avulla pelaajat voivat laskea suoraan ratingpisteensä pelatuista otteluista. Kimmo Pihkala jatkaa keskustelua J.Nousiaisen kanssa softan toiminnasta/käyttöönotosta ja liiton osallisuudesta softaan.
* Gewo Cup oli haettu Pääsiäiselle, mutta kisaa ei järjestetä koska Ruskeasuo on kiinni.
* PT 75 on ehdottanut mestaruussarjan finaaliturnauksen siirtämistä. Seuroilta odotetaan vastauksia siirtoon liittyen.
* HUV: Sonja Grefberg, Pasi Valasti, Mattias Bergkvist, Mika Räsänen
* Vuosi 2016 oli todella vilkas ja taloudellisesti raskas vuosi. Viime vuonna järjestettiin mm. MM-kisat Malesiassa, EM-kisat, Olympialaiset, aikuisten NETU ja EM-karsintoja sekä junnujen NETU ja JEM. Tulevana vuotena on MM-kisat Saksassa, EM-kisat Luxemburgissa, yksi jäljellä oleva EM-karsintaottelu sekä junnujen NETU ja JEM. Lisäksi on avoimia kilpailuita senioreille ja junioreille.
* Anna Kirichenko kutsuttiin ensimmäistä kertaa järjestettävään U21 EM-kisoihin, jotka pidetään Sotshissa. Annan lisäksi varapaikalta kisaan sai kokouspäivänä kutsun myös Annika Lundström. Kisa järjestetään helmikuun alussa.
* Esiteltiin lyhyesti maajoukkueen nykytilannetta. Ruskeasuon treenit pyörivät ja ensi syksynä hallille saattaa olla mahdollisuus saada vielä nykyistä isompi harjoitusryhmä. Painopisteenä toiminnassa on Benedek Olahin lisäksi junioreiden kehittäminen.
* Esiteltiin myös suunnitelmia jatkoa ajatellen Tavoitteena on parantaa viestintää ja suunnittelua sekä yhtenäistää toimintatapoja ja sitouttaa mukana olevia henkilöitä ”Team Finland”- hengessä.
1. Finlandia Open: tulos, arvionti ja jatko
* Vuoden 2016 Finlandia Open oli taloudellisesti hyvä. Myös kilpailuiden järjestäminen sujui kiitettävästi. Kisa on järjestetty Kisakalliossa jo viisi kertaa, joten tietyt toimintarutiinit helpottavat toimintaa. Lisäksi mahdollisia ongelmia pystyttiin ennakoimaan aikaisempaa paremmin. Kisakallion kanssa on aloitettu neuvottelut tulevien kilpailuiden järjestämisestä ja molemmat osapuolet suhtautuvat jatkoon erittäin positiivisesti.
1. Vuoden 2016 alustava tulosarvio
* Vuoden 2016 alustava talousarvio näyttäisi olevan n. -40000€. Tulos on enemmän miinuksella kuin oli odotettu. Negatiiviseen tulokseen vaikuttavat pääosin tehdyt uudistukset sekä normaalia kiireisempi ja taloudellisesti kalliimpi kansainvälisten kisojen vuosi. Liiton taloudellinen tilanne kestää toistaiseksi tilanteen, mutta tuleville vuosille tarvitaan joitakin muutoksia sekä myös parempaa varainhankintaa.
1. OK:n tuet vuodelle 2017
* Pöytätennisliitto saa HUY:ltä yhteensä 16000€ tukea vuodelle 2017. 10000€ on suunnattu Benedek Olahin ja valmentajan kustannuksiin, 6000€ parapöytätennikseen ja valmentajaan.
1. Kevätkokouksen ajankohta, toimintakertomuksen valmistelut, mahdolliset sääntömuutosesitykset
* Kevätliittokokous järjestetään PT Espoon kevätkisojen yhteydessä 18.3 klo 15 Ruskeasuolla.
* Toimintakertomus tehdään saman mallin mukaisesti kuin syksyn toimintasuunnitelma. Valiokuntien puheenjohtajat lähettävät omat osuutensa toimintakertomukseen 1.2 mennessä Mika Räsäselle, joka tekee yhteenvedon sekä yleiset osuudet ja täydennykset.
* Hallitus tulee tekemään IT-valiokunnan ehdotuksesta ainakin kaksi sääntömuutosehdotusta. Sääntömuutosehdotusten tarkempi muotoilu tuodaan seuraavaan hallituksen kokoukseen sääntövaliokunnan ja IT-valiokunnan toimesta.
* Lisenssi muutettaisiin mahdolliseksi maksaa myös yksityishenkilönä, jolloin seurojen yhdyshenkilöiden työmäärä helpottuu.
* Järkevöitetään lisenssittä pelaamiseen liittyvää sääntöä
1. Muut asiat
* ETTU:n koulutuksen järjestäminen?
* ETTU tarjoaa mahdollisuutta järjestää koulutuksia/tapahtumia. Sonja Grefberg selvittää ainakin mahdollisuutta pre-hopes leirin ja coaching seminaarin järjestämiseen.
* Junnu SM, nelinpelit
* Kosken Kaiku järjestää 13- ja 15-vuotiaiden SM-kisat. Kisoissa järjestetään 15-vuotiaiden nelinpeli, 13-vuotiaiden nelinpeli järjestetään, mikäli se on aikataulujen puitteissa mahdollista/järkevää.
* Eeva Erikssonille annettiin poikkeuslupa osallistua 85-vuotiaiden luokkaan veteraanien SM-kisoissa, mikäli luokkaan osallistuvat miespelaajat hyväksyvät tämän. Perusteluna on, ettei Eevalle ole lähellä omaa ikää naisten luokkaa kisassa.
1. Seuraavat kokoukset
* 9.3 ja 11.5
1. Kokouksen päättäminen
* Kokous päättyi 19:43